cyanic-selkie/wikianc huggingface dataset:
Dagat Itim
thumb|Isang mapa ng Dagat Itim na gawa ng [[NASA]] Ang Dagat Itim (Black Sea) ay isang dagat na napalilibutan o nakapaloob sa lupa na napaliligiran ng timog-silangang Europa, ang Caucasus ang Tangway ng Anatolia (Turkey) at nakarugtong sa Karagatang Atlantiko sa pamamagitan ng Dagat Mediteranyo,Dagat Egeo at iba't ibang kipot. Ang kipot ng Bosporus ay nadurugtong nito sa Dagat Marmara, at ang kipot ng Dardanelles ang nagdurugtong nito sa rehiyon ng Dagat Aegean ng Mediteranyo. Ang tubig nito ang naghihiwalay sa silangang Europa at kanlurang Asya. Ang Dagat Itim ay nakakonekta sa Dagat Azov sa pamamagitan ng Kipot ng Kerch.
Ang Dagat Itim ay may area na, ang pinakamalalim na bahagi nito ay umaabot ng , at bolyum na 547,000 km³ (133,500 cu mi). Ang Dagat Itim ay gumagawa ng eliptikal na depresyon na makikita sa pagitan ng Bulgaria, Georgia, Romania, Russia, Turkey, at Ukraine. Napapalibutan ito ng Kanbundukan ng Pontic sa timog, ang kabundukan ng Caucasus na sa silangan at mayroong malawak na shelf sa hilagang-kanluran. Ang pinakamahabang lawak nito mula sa silangan hanggang kanluran ay 1,175 km.
Ang mga mahahalagang lungsod sa baybayin ng dagat ay ang mga sumusunod: Constanţa (306,000 na may metropolitan area na 550,000), Istanbul (11,372,613), Odessa (1,001,000), Mangalia (41,153), Burgas (229,250), Varna (357,752 na may metropolitan area ng 716,500), Kherson (358,000), Sevastopol (379,200), Yalta (80,552), Kerch (158,165), Novorossiysk (281,400), Sochi (328,809), Sukhumi (43,700), Năvodari (34,669), Poti (47,149), Batumi (121,806), Trabzon (275,137), Samsun (439,000) Ordu (190,143) at Zonguldak (104,276).
Isa ang Dagat Itim sa apat na mga dagat na pinangalanan mula sa mga kulay— ang iba pa ay ang Dagat Puti, ang Dagat Pula, at ang Dagat Dilaw.
Apendisitis
Ang apendisitis (Ingles: appendicitis) ay ang sakit na kinatatangian ng pamamaga dahil sa impeksiyon ng apendiks (apendise, na appendix sa Ingles), na isang bahagi ng bituka ng tao. Dahil sa pamamaga at impeksiyon, karaniwang kailangang sumailalim sa isang operasyon o siruhiyang tinatawag na apendektomiya ang isang tao, kung saan tinatanggal ang apendiks. Bagaman may katungkulan ang apendiks na kaugnay ng sistemang imyuno, maaaring alisin ang naimpeksiyong apendiks sapagkat magagawa ng sistemang imyuno ang tungkulin ng apendiks kahit natanggal na ito mula sa katawan ng tao.
Dahilan ng apendisitis
Sa kasalukuyan, walang katiyakan kung ano ang sanhi ng apendisitis. Ngunit may katiyakan na ito ay hindi isang namamanang kalagayan, walang kaugnayan sa salinlahi, at hindi ito nakakahawa.
Mga sintomas ng apendisitis
Kabilang sa mga sintomas ng apendisitis ang pananakit ng tiyan mula sa gitna, na nasa may itaas na bahagi ng puson. Ang hapding ito ay gumagapang patungon sa kanang bahagi ng tiyan at pati na sa pang-ibabang bahagi ng tiyan, partikular na sa may kanan ng puson). Ito ang karaniwang paglalarawan ng pananakit na ito dahil sa pamamaga ng apendiks, subalit maaaring maging ibang bahagi ng tiyan ang maapektuhan ng sakit. Bukod sa pananakit ng tiyan, ang taong apektado ng apendisitis ay maaari ring makadama ng kawalan ng ganang kumain, pagsusuka, pagkaliyo, pagtatae (pagtitibi), at panghihina (pagkakalos).
Katangian ng hapdi
Ang pananakit, na karaniwang inilalarawan ng apektadong tao bilang napakasakit, napakahapdi, o napakakirot. Ang pananakit ay karaniwang lumalampas nang mahigit sa 24 na mga oras, at hindi naiibsan o hindi natatanggal kahit uminom ng gamot na pantanggal ng pananakit.
Pagtiyak sa apendisitis
Ang manggagamot ang makakatiyak ng pagkakaroon ng apendisitis ng isang pasyente. Magsasagawa ang duktor ng pagsusuri sa pamamagitan ng pakikipag-usap sa pasyente, pag-eksamin ng tiyan, magpasagawa ng mga eksaminasyong panglaboratoryo (kabilang ang kumpletong pagbilang ng dugo o complete blood count, dinadaglat bilang CBC, at pagsusuri ng ihi o urinalysis).
Lunas
Ang apendisitis ay malulunasan sa pamamagitan ng siruhiya, kung saan tinatanggal ang apendiks na naimpeksiyon. Isinasagawa ito upang huwag kumalat sa ibang mga bahagi ng bituka ang impeksiyon. Ang siruhiya ang makapipigil sa pagkasira ng bituka at makaiiwas sa maaaring maging pagkamatay ng taong nagkaapendisitis.
Aloe vera
thumb|Hinating dahon ng aloe vera o sabila sa tagalog. Ang Aloe vera, kilala rin bilang aloeng medisinal o sabilang panggamot, ay isang uri ng mga halamang malalambot (sukulente) na pinaniniwalaang nanggaling sa hilagang Aprika. Walang likas na pagusbong ang mga uring ito, ngunit may mga likas na tumutubong mga kamag-anak ng mga Aloe sa hilagang Aprika. Kalimitang nilalarawan ang uring ito bilang isang halamang-gamot o yerba mula pa sa simula ng ika-1 daantaong AD, dahil nabanggit ito sa Bagong Tipan sa Ebanghelyo ni Juan (Juan: 19:39–40) sa mga katagang "Sumama sa kanya si Nicodemo, may dalang pabango --- mga 100 libra ng pinaghalong mira at aloe..."  Subalit, malabo kung ito ngang A. vera ang nilalarawang aloe sa Bibliya.
Bilang pampaganda at gamot
Malawakang ginagamit ang katas ng sabila o Aloe Vera sa mga industriya ng kosmetiko (mga pamahid na pampaganda) at alternatibong medisina (pamalit na panggagamot), na ibinebenta bilang produktong may nakapagpapasigla, nakabubuhay, nakapagpapagaling, at nakapagpapaginhawang mga katangian. Ngunit mayroon kakaunting ebidensiya kung epektibo nga at ligtas ang paggamit ng katas ng Aloe Vera para sa mga layuning kosmetiko o panggagamot. At kung anumang positibong katibayan ang mayroon, taliwas ito sa iba mga pag-aaral na isinagawa. Sa kabila ng mga limitasyong ito, mayroong ilang mga paunang mga ebidensiyang maaaring magamit ang mga katas ng A. vera sa paggamot ng diyabetes at mataas na antas ng mga lipid sa tao. Iniisip na dahil sa pagkakaroon ng mga kompawnd na tulad ng mga mannan, antrakinones, at lektin ang mga positibong epektong ito.
Sa tropikal na Aprika, ginagamit ito bilang isang pangontra o lunas laban sa mga sugat na dulot ng palasong may lason. Kilala rin ito ng sinaunang mga Griyego at Romano, ginamit nila ito bilang pamahid ang malapot at mala-uhog o malagulamang katas (musilaheno) ng sabila sa mga sugat. Sa katunayan, nirekomenda ito ni Pliny na gamiting pamahid sa mga may sugat na mga titi. Paboritong pamurga rin ito noong Panahong Midyibal (Gitnang Panahon). Sa Tsina, katulad ng sa Kanluraning mundo ang paggamit ng sabilang ito. Sa Indiya, ginamit itong pampaginhawa at pampalamig na toniko. Umabot sa Mga Kanlurang Indiya (West Indies) ang sabilang ito noong ika-16 daantaon.
Gamot na pantahanan
Sa tahanan, partikular na ginagamit ang helatina o malagulamang katas ng sabila para pang-emerhensiyang pamahid sa mga paso, sugat, at dagandang (katim). Mainam din ito para sa mga panunuyo ng balat, partikular na ang eksema sa paligid ng mata at sensitibong balat sa mukha. Ginagamit din ito bilang panlunas sa mga impeksiyong sanhi ng mga punggus (halamang-singaw) tulad ng ringworm (buni). Sa Ayurbedikong panggagamot, isang mahalagang toniko ito para sa sobrang pitta (apoy).
Nagagamit ang mga dahon bilang isang malakas na pamurga sapagkat mainam ito sa mga korniko o talamak (palagian at paulit-ulit) na empatso. Nakakapagpasigla ito ng daloy ng apdo at pagtunaw ng pagkain, kaya't mainam na pampagana sa pagkain. Dating kasangkapan ang katas nito, bilang pamahid sa kamay, para sa mga batang ayaw tumigil sa pagkagat ng mga daliri.
Naitatanim din ito bilang halamang panloob ng tahanan sa mga pook na may katamtamang klima.
Pag-iingat
Iniiwasang gamitin ang sabila kung panahon ng pagbubuntis dahil sa katangiang pampurga (dahil sa nilalamang mga anthraquinone glycoside), upang hindi makunan. Nakapagdurulot din ng pagsusuka ang labis na pagkonsumo nito.
Plurk
Ang Plurk ay isang malayang social networking at micro blogging service na nagpapahintulot sa mga tagagamit na magpadala ng mga update (kilala rin bilang mga plurk) sa pamamagitan ng mga maiikling mga mensahe o mga sangay, na kung saan dapat lang umabot sa 140 karakter ng teksto ang haba.
Ang mga update ay naipapakita sa mga home page ng mga tagaggamit sa pamamagitan ng isang timeline na naglilista ng lahat ng mga update na nakuha nang pagkasunod-sunod ayon sa oras na nakuha ito, at ipinapapadala sa mga tagagamit na naglagda para makuha ang mga iyon. Ang mga tagagamit ay puwedeng tumugon sa mga update ng tagagamit sa pamamagitan ng kanilang timeline sa plurk.com, sa instant messaging, o sa pamamagitan ng text messaging.
Kasaysayan
Ang Plurk ay naitatag at itinadhana bilang isang medium ng komunikasyon para magkaroon ng balanse sa gitna ng mga blog at mga social network, at sa gitna ng e-liham messaging at instant messaging. Matapos ang ilang buwan ng pag-uusbong, ang Plurk ay nailunsad noong Mayo 2008.
Ang etimolohiya ng pangalan ay naipaliwanag ng mga nag-usbong bilang:
Mga nilalaman at teknolohiya
Ang interface ng Plurk ay nagpapakita ng mga update sa pahalang sa isang scroll na timeline sa pamamagitan ng JavaScript at napapaupdate sa pamamagitan ng AJAX. Ang mga tagagamita ay puwedeng maglagay ng mga bagong mensahe na may opsyonal na 'qualifiers' na mga iisang-salitang mga pandiwa na nagpapakita ng isip ng tagagamit (hal. "mahal", "ay nangangailangan", "ipinamamahagi", at marami pang iba). Mayroong ding mga advanced na feature tulad ng pagpapadala ng mga update sa ilang mga kaibiggan, mga updates tungkol sa mga pangyayari nang pangkasalukuyan o pangnagdaan, pamamamahagi ng mga retrato, mga video at iba pang mga midya.
Ang Plurk ay sumusuporta rin sa mga pag-uusap sa mga grupo sa gitna ng mga magkakaibigan at tumatanggap ng paggamit ng mga emoticon kasama na ang kinaugaliang micro-blogging.
Ang mga nag-usbong ng Plurk.com ay wala pang API na ipinamamahagi sa publiko, sapgakat isang hindi opisyal ngunit suportadong Plurk API ay hosted ng Google Code.
Paggamit sa ibang wika
Para matulungang maisalin ang kanilang base sa mga listahan ng mga qualifier/mga pandiwa sa maraming mga wika, ang Plurk ay naghohost ng sariling translation website nito na kung saan ang mga tagagamit at makakabigay ng mga salin ng user interface ng Plurk sa iba't ibang wika. Noong Hulyo 2008, ang Plurk ay naisalin na sa mahigit dalawampung wika.
Pagtanggap
Noong Hunyo 2008, ang Plurk ay nakatanggap ng maraming atensiyon sa online noong ito ay napili ni leo Laporte at Amber MacArthur sa kanilang net@night na palabas sa TWiT.tv podcast network.
Prosesong Poisson
Sa teoriya ng probabilidad, ang isan prosesong Poisson (Ingles: Poisson process) ay isang istokastikong proseso na bumibilang ng bilang nga mga pangyayari at ang panahon na ang mga pangyayaring ito ay nangyayari sa isang ibinigay na interbal na panahon. Ang panahon sa pagitan ng bawat pares ng magkakasunod na mga pangyayari ay may distribusyong eksponensiyal na may parametrong λ at ang bawat mga panahon sa pagitan ng pagdating(interarrival times) ay ipinagpapalagay na independiyente sa ibang mga panahon sa pagitan ng pagdating. Ang prosesong ito ay ipinangalan sa matematikong Pranses na si Siméon-Denis Poisson at isang mahusay na modelo ng pagkabulok na radioaktibo, mga tawag sa telepono at mga paghiling sa isang partikular na dokumento sa isang web server.
Ang prosesong Poisson ay isang prosesong tuloy-tuloy na panahon. Ang suma ng isang prosesong Bernoulli ay maaaring isipin bilang diskretong-panahon na kapatas(counterpart) nito. Ang isang prosesong Poisson ay isang prosesong purong-kapanganakan na ang pinakasimpleng halimbawa ang prosesong kapanganak-kamatayan. Ito ay isa ring prosesong punto sa real na kalahating-linya.
Vector calculus
Ang kalkulong bektor (Ingles: Vector calculus o vector analysis) ay isang sangay ng matematika na ukol sa diperentasyon at integrasyon ng mga field na bektor na pangunahin ay sa tatlong dimensiyonal na espasyong Euclidean na Ang terminong kalkulong bektor ay minsang ginagamit bilang sinonimo para sa mas malawas na paksa ng kalkulong multibariabulo na kinabibilangan ng kalkulong bektor gayundin din ng parsiyal na deribatibo at pangmaramihang integrasyon. Ang kalkulong bektor ay gumagampan ng mahalagang papel sa diperensiyal na heometriya at sa pag-aaral ng mga parsiyal diperensiyal na ekwasyon. Ito ay labis na ginagamit sa pisika at inhenyerya lalo sa paglalarawan ng mga elektromagnetikong field, grabitasyonal na field at daloy ng pluido.
Oscar Pistorius
Si Oscar Leonard Carl Pistorius (ipinanganak 22 Nobyembre 1986) ay isang sprint runner mula South Africa. Bagaman ang parehong binti ni Pistorius ay pinutol sa ibaba ng tuhod nang siya'y 11 buwang gulang pa lang, lumalahok siya sa mga event para sa single below-knee amputees at mga atletang maayos ang pangangatawan.
Matapos maging kampeon ng Paralympics, sinubukan ni Pistorius na lumahok sa mga pandaigdigang kompetisyon para sa mga maayos ang pangangatawan, kahit pa paulit-ulit ang pangtanggi ng IAAF dahil sa mga paratang na ang kaniyang mga artipisyal na biyas ay nagbibigay sa kaniya ng kalamangan. Nanaig si Pistorius sa legal na tunggalian na ito. Sa 2011 World Championships in Athletics, si Pistorius ang kauna-unahang amputee na nanalo ng medalya sa track para sa mga maayos ang pangangatawan. Sa 2012 Summer Olympics, si Pistorius ang kauna-unahang double leg amputee na sumali sa Olympics nang lumahok siya sa men's 400 meters at 4 × 400 metres relay races. Sa 2012 Summer Paralympics, nagwagi ng gintong medalya si Pistorius sa men's 400–meter race at sa 4 × 100 meters relay, at nagtalâ ng bagong world record sa parehong event. Nagwagi din siya ng pilak sa 200–meter race, matapos makapagtalâ ng world record sa semifinal.
Sinugbang karneng baka
Ang sinugbang karneng baka (Ingles: roast beef) ay inihaw, binusa, o nilitsong mga hiwa, piraso, o lapang ng karne ng baka. Tinatawag din itong sinalab na karneng baka o pinais na karneng baka. Isinasagawa ang pag-iihaw sa loob ng isang hurnuhan. Karaniwang inihahain ito sa loob o nakapalaman sa mga tinapay. Minsan ring ginagamit ito upang gumawa ng mga giniling na karneng hinaluan ng mga patatas (hash kung tawagin sa Ingles). Sa Inglatera, Canada, Ireland, at Australia, isa ang sinugbang karne ng baka sa mga karneng nakaugaliang isinisilbi sa Panglinggong Hapunan. Isang tradisyunal na kasama o panggilid na ulam sa sinalab na karneng baka ang puding na Yorkshire.
Angels We Have Heard on High
Liriko
Angels we have heard on high,
Sweetly singing o'er the plains
And the mountains in reply
Echoing their joyous strains.
Gloria...
chorus: Gloria, In Excelsius Deo
Shepherd why this jubilee, Why your joyous strains prolong What the gladsome tidings be, Which inspire your heavenly song?
Come to Bethlehem and see,
Him whose birth the angels sing
Come adore on bended knee,
Christ the Lord the newborn king.
See him in a manger laid,
Whom the choirs of angels praise
Mary, Joseph, lend your aid,
While our hearts in love we raise.
Kaurian:Awiting Pamasko Kaurian:Pamaskong Ingles
Pagkamamamayan
Ang pagkamamamayan ay isang katapatang-loob ng isang indibiduwal sa isang estado.
Tinutukoy ng bawat estado ang mga kondisyon na kung saan kikilalanin ang mga indibiduwal bilang mga mamamayan nito, at mga kondisyon kung saan babawiin ang katayuan nito. Sa pangkalahatan, dinadala ng pagkakilala ng isang estado ng isang mamamayan ang pagkakilala nito ng mga karapatang sibil, pampolitika at panlipunan na hindi binibigay sa mga hindi mamamayan.
Sa pangkalahatan, ang mga pangunahing karapatan na karaniwang kinikilala bilang mula sa pagkamamamayan ay ang karapatan sa isang pasaporte, ang karapatang umalis at bumalik sa (mga) bansa ng pagkamamamayan, ang karapatang tumira sa bansang iyon, at magtrabaho doon.
Mga kondisyon sa pagtutukoy
Maaring kilalanin o ipagkaloob ang pagkamamamayan sa isang indibiduwal sa ilang mga batayan. Kadalasang awtomatiko ang mga kaganapang kapanganakan, subalit maaring kinakailangan ang aplikasyon.
Ito ang ilan lamang sa mga uri ng pagkamamamayan:
Anterogradong amnesia
Ang Anterogradong amnesia (Ingles: Anterograde amnesia) ang pagkawala ng kakayahang lumikha ng mga bagong memorya pagkatapos ng pangyayaring nagsanhi ng amnesia na nagsasanhi ng isang bahagi o buong kawalang kakayahang maka-alala ng kamakailang nakaraan samantalang ang mga pangmatagalang memorya mula sa pangyayari ay nanatiling buo. Ito ay salungat sa retrogradong amnesia kung saan ang mga memoryang nalikha bago ang pangyayaring nagsanhi ng amnesia ay nawala. Ang parehong ito ay maaaring mangyari ng sabay sa isang pasyente.
Sonja Wipf
Si Sonja Wipf (ipinanganak noong Pebrero 24, 1973, Brugg ) ay isang Suwisang ekolohista ng halaman na nag-aaral sa mga kahihinatnan ng pagbabago ng klima. Nagtrabaho siya sa WSL Institute para sa Snow and Avalanche Research SLF at pinuno ng pananaliksik at pagsubaybay sa Swiss National Parks.
Talambuhay
Nang siya ay nagtapos mula sa Old Cantonal School Aarau, pinag-aralan ni Wipf ang botaniya at agham sa kapaligiran sa Unibersidad ng Zürich mula 1993 hanggang 2000. Nakumpleto niya ang isang disertasyon ng doktor tungkol sa mga epekto ng nabawasan na takip ng niyebe sa mga tundra ecosystem noong 2006 sa Unibersidad.
Mga gawa
Ang pagsasaliksik ni Wipf ay tumutukoy sa mga epekto ng pag-init ng daigdig, agrikultura, at turismo sa mga halamang alpine at arctic, lupa, at kanilang mga pakikipag-ugnayan. Ang kanyang akda ay nailathala sa mga nangungunang journal Nature at Klimatiko Pagbabago. Sa kanyang mga kasamahan, ipinakita ni Wipf ang pinabilis na mga tugon ng mga alpine ecosystem sa pagbabago ng klima..
Regular na nagpapakita si Wipf sa media. Sa konteksto ng krisis sa klima, ang kanyang gawa ay naiulat ng pambansa at internasyonal  na media.
Mula noong Enero 1, 2020 pinangunahan ni Wipf ang Kagawaran ng Pananaliksik at Pagsubaybay sa Swiss National Parks.
Auld Lang Syne
Ang pamagat na Eskoses ng awitin ay maaaring isalinwika sa Tagalog bilang "magmula pa noong", o mas idyomatikong "matagal nang panahon ang nakalilipas", "mga araw na nagdaan" o "mga kapanahunang nauna". Bilang resulta ang "For (para sa) auld lang syne", ayon sa pagkakalitaw sa unang linya o guhit ng koro, ito ay maluwag na maisasalinwika bilang "para sa (kapakanan ng) [na]unang mga panahon".
Ang pariralang "Auld Lang Syne" ay ginamit din sa kahalitintulad na mga tula nina Robert Ayton (1570–1638), Allan Ramsay (1686–1757), at James Watson (1711) pati na sa mas matatandang mga awiting-bayan na nauna pa sa panahon ni Burns. Ginamit ni Matthew Fitt ang pariralang "In the days of auld lang syne" ("Noong mga araw ng naunang mga panahon") bilang katumbas ng "Noong unang panahon..." sa kanyang muling pagsasalaysay ng mga kuwentong bibit sa wikang Eskoses.
Mga sanggunian
Kaurian:Awiting Pamasko Kaurian:Pamaskong Ingles
Jose Calida
Si Jose Callangan Calida (ipinanganak noong 7 Hulyo 1950) ay isang Pilipinong abogado na kasalukuyang nagsisilbing Taga-usig Panlahat ng Pilipinas. Nanumpa siya sa panunungkulan noong 30 Hunyo 2016 bilang kapalit ni Florin Hilbay. Dati siyang nagsilbi sa administrasyong Arroyo bilang Katuwang na Kalihim (Undersecretary) ng Kagawaran ng Katarungan at Direktor Tagapagpaganap ng Lupon sa Mapanganib na Droga.
Buhay at edukasyon
May hawak na batsilyer sa Ingles si Calida mula sa Pamantasang Ateneo de Davao na iginawad noong 1969. Nag-aral siya ng batas sa Paaralan ng Batas ng Pamantasang Ateneo de Manila kung saan naitala siya sa tala ng dekano. Nagsitapos siya noong 1973 at tinanggap sa abogasya sa susunod na taon na may pangkalahatang promedyo na 83.25 porsiyento (na may pinakamataas na marka sa Batas Kriminal na 100 porsiyento, at 90 porsiyento naman sa Batas Sibil at Palabuwisan) sa Pagsusulit sa Abogasya ng Pilipinas noong 1974.
Karera
Si Calida ay isang nanunungkulang manananggol at tagapagtatag ng tanggapang pang-abogasya na J. Calida & Associates na nakahimpil sa Davao del Sur. Nagsilbi siya bilang kalihim-heneral ng Volunteers Against Crime and Corruption noong administrasyon ni Pangulong Fidel Ramos, at nagsilbi siya ring tagapagtanghal ng God's People's Coalition for Righteousness na nagsagawa ng mga protesta at raling padasal (prayer rally) laban sa paglaganap ng pornograpiya noong dekada 1990. Noong 1997, pinamunuan niya ang grupong Support the Initiatives for the Good of the Nation (SIGN), na nagtulak para sa pagsusog ng Saligang Batas sa pamamagitan ng inisyatibang popular, at tinulungan rin niya ang kilusang Pirma na kum uha ng mga lagda upang pahintulutan si Pangulong Ramos na tumakbo muli sa pamamagitan ng isang plebisito. Itinatag din niya ang party list na Citizens' Battle Against Corruption at nagsilbing pangulo nito noong 1997.
Isa si Calida sa mga taga-usig noong impeachment at paglilitis kay Pangulong Joseph Estrada noong 2000. Kasunod ng Ikalawang Rebolusyon sa EDSA, hinirang siya ng bagong-luklok na Pangulong Gloria Macapagal Arroyo bilang Katuwang na Kalihim (Undersecretary) ng Kagawaran ng Katarungan (DOJ) sa ilalim ni Kalihim Hernando B. Perez noong 2001, Merceditas Gutierrez noong 2002, at Simeon Datumanong noong 2003. Bilang Katuwang na Kalihim ng Katarungan, namahala siya sa Pambansang Kawanihan sa Pagsisiyasat (NBI), ang Tanggapan ng Abogadong Pangkorporasyon ng Pamahalaan, ang Puwersang Gampanin (task force) ng DOJ sa Korupsiyon at Tanggulang Panloob, at ang Puwersang Gampanin sa Estapa at Paglilinis ng Pera. Noong 2004, inako niya ang pamumuno ng Lupon sa Mapanganib na Droga bilang Direktor Tagapagpaganap nito.
Bumalik si Calida sa pribadong abogasya at negosyo matapos ng kaniyang panunungkulan sa pamahalaan noong Oktubre 2004. Naging pangulo at tagapangulo siya ng Vigilant Investigative and Security Agency, na nanalo ng kontrata sa Philippine Amusement and Gaming Corporation noong 2010. Nagsilbi rin siyang mataas na pangalawang pangulo ng paseguruhang Prudential Guarantee at Assurance, Inc. Inendorso si Calida ni noong-Pangalawang Alkalde Rodrigo Duterte ng Lungsod ng Dabaw bilang kandidato para sa pagka-Tanodbayan noong 2011. Bago siya bumalik sa panunungkulan sa pamahalaan bilang Taga-usig Panlahat, isa rin siya sa mga tagapamahala ng kampanyang pampanguluhan ni Duterte noong panahon ng halalang pampanguluhan ng 2016.
Nahaharap sa kasong kriminal at administratibo si Calida sa Tanggapan ng Tanodbayan. Ayon sa isa sa mga kaso, diumano’y nilabag ni Calida ang Code of Conduct and Ethical Standards for Public Officials and Employees dahil sa kaniyang 'di-pagkait ng kaniyang hati sa tanggapang panseguridad na pagmamay-ari ng kaniyang pamilya, na tumanggap ng mga kontratang may halagang ₱261.39 milyon mula sa Kagawaran ng Katarungan at ibang ahensiya ng pamahalaan. Itinanggi ni Calida ang anumang alitan ng interes at sinabing hindi siya nananagot sa ilalim ng Code of Conduct for Public Officials o ang batas laban sa pandarambong.
Ang Listong Munting Sastre
Ang "Listong Munting Sastre" (Vom klugen Schneiderlein) ay isang Aleman na kuwentong bibit na nakolekta ng Magkapatid na Grimm bilang kuwento 114. Ito ay Aarne-Thompson tipo 850, The Princess's Birthmarks. Isinama ito ni Andrew Lang sa The Green Fairy Book.
Buod
Isang mapagmataas na prinsesa ang nagbigay ng bugtong sa kaniyang mga manliligaw at pinaalis sila nang hindi sila makasagot. Tatlong sastre ang dumating. Ang dalawa ay kilala sa kanilang katalinuhan at husay, at ang pangatlo ay dahil sa kaniyang kawalang-silbi. Tinanong sila ng prinsesa kung ano ang dalawang kulay ng kaniyang buhok. Ang unang sinabi itim at puti; ang pangalawang kayumanggi at pula; ang ikatlong ginto at pilak, at tama siya.
Hiniling ng prinsesa na magpalipas din siya ng gabi kasama ang isang oso. Sa kaniyang stall, ang sastre ay nagsimulang pumutok ng mga mani. Inalok niya ang oso hindi mga mani kundi mga maliliit na bato, at hindi ito mabitak ng oso. Kinuha ng sastre ang isa, pinalitan ng mani, at binasag ito. Nagsimulang magbiyolin ang sastre, at sumayaw ang oso. Inalok ng sastre na ituro ito, ngunit kailangan muna niyang putulin ang mga kuko nito. Kinulong niya ito sa isang vise at iniwan doon.
Pumayag ang prinsesa na pakasalan siya. Pinalaya ng dalawa pang sastre ang oso. Dumating ito pagkatapos ng karwahe. Inilapit ng sastre ang kaniyang mga paa sa labas ng bintana at pinagbantaan ang oso sa pag-aangkin na sila ay isang vise. Tumakas ito.
Pagsusuri
Inuri ni Propesor Stith Thompson ang uri ng kuwento bilang Aarne–Thompson–Uther ATU 850, "The Birthmarks of the Princess".
Ang isa pang katangiang elemento ng uri ng kuwento ay ang uri ng bálat: kadalasang ipinapakita ang mga ito bilang araw, buwan, o bituin. Ang Pranses na mananalaysay na si François Delpech (fr) ay nagsabi na ang mga kakaibang bálat sa mga kuwentong-bayan ay nagpapahiwatig ng isang sobrenatural o maharlikang pinagmulan ng mga tauhan, at binanggit ang uri ng kuwento sa bagay na iyon. Binigyang-kahulugan niya ang "nakatagong tanda ng kapanganakan" bilang tanda ng soberanya, na nauugnay sa kapalaran ng pangunahing tauhan: ang umakyat sa trono.
Simon McMenemy
Si Simon Alexander McMenemy (ipinanganak noong 6 Disyembre 1977 sa Haywards Heath) ay isang Inggles na tagapamahala ng larong sipaang-bola at kasalukuyang tagasanay ng pambansang koponan ng sipaang-bola ng Pilipinas.
Di-opisyal, naging pinakabatang tagasanay ng sipaang-bola si McMenemy sa buong daigdig sa panig na pandaigdig sa taong gulang na 33. Dati-rati, naging katuwang na tagasanay siya ng Inggles na di-panligang Worthing F.C..
Talambuhay
Unang pumasok si McMenemy sa Pamantasan ng Timog Alabama bilang di-nagtapos sa Edukasyong Pangkatawan sa loob ng dalawang taon. Pagkatapos ng kanyang pagdurusa sa isang pinsalang bali at nawalan ng iskolarsyip, siya ay lumipat sa Pamantasang De Montfort kung saan nagtapos ng titulo ng batsilyer sa Araling Pampalakasan noong 2001.
Pamamahala
Binago noong 18 Disyembre 2010.
Doenjang
Doenjang ( o ) ay isang tradisyunal na Korean fermented soybean paste. Ang pangalan ay nangangahulugan na literal na "makapal na paste" sa Korean.
Paggagawa
Upang makabuo ng doenjang, tuyong soybeans ay pinakuluang at dinudurug sa malilit na kapiraso. Itong mga piraso ay minamasa para ito ay mabuo sa mga bloke, na tinatawag na meju (메주). Ang mga bloke ay pagkatapos ay pinapatuyo uliy sa sikat ng araw o init. Kapag mga ito ay tuyo na sa arawan o init, tuyong halaman ay nilalagay sa ibabaw ng mga bloke. Tuyong halaman ay madaling mahahanap sa Korea at ito ay mayamang mapagkukunan ng bakterya (Bacillus subtillis). Ang pagbuburong proseso ay nagsisimula sa yugto na ito. Ang Bacillus bakterya subtillis ay dumadami sa pamamagitan ng protina at tubig galing sa meju. Ang natatanging amoy ng meju ay higit sa lahat ang amonya na kung saan ay ginawa ng bakterya. Isa sa tatlong buwan mamaya, depende sa laki ng bloke, meju ay ang ilagay sa malaking hindi lampasan ng liwanag na palayok para ito ay mabuburong ulit, dito dumadami ang mga iba't ibang uri ng bakterya na mayamaya ay nagiging mga bitamina. Ang likido at ang mga butil ay mahihiwalay matapos ang proseso ng pagbuburo, at ang likido ay nagiging Korean soy sauce (Joseon ganjang; 조선간장). Ang mga butil, ang nagiging doenjang, ay maasin at ganap makapal.
Gamit
Doenjang ay pwedeng kainin bilang isang rekado sabay ng hilaw na gulay, katulad ng pagsawsaw ng keso sa mga pagkain. Gayunman, ito ay mas karaniwang hinahalo sa bawang, langis, at paminsan-minsan sa gochujang upang makabuo ng ssamjang na kung saan ito ay ikinakain sabay ng bigas na nakabalot sa dahon ng gulay tulad ng Intsik repolyo. Pagkain na ito ay tinatawag na ssambap . Tulad ng ito, doenjang ay pangunahing sawsawan kapag mga Koreano ay kumakain ng samgyeopsal, na kung saan ay ang isa sa mga pinaka-popular na pinggan karne sa Korea.
Maaari din itong gamitin bilang isang bahagi ng sabaw, halimbawa sa isang tanyag na nilagang (jjigae) tinatawag na doenjang jjigae na kung saan ay karaniwang kasama ang tofu, iba't-ibang gulay tulad ng pipino at Welsh sibuya, at nakakain na kabute, pulang karne, o kabibi.
Anghelika (paglilinaw)
Ang Anghelika o Angelica [Ingles] ay maaaring tumukoy sa mga sumusunod:
Lydia
Ang Lydia (Asiryano: Luddu; Griyego: ) ay isang kaharian (minsan tinatawag din Imperyong Lydian) noong Panahong Bakal ng hilagang Asya Minor na nasa pangkalahatang silangan ng sinaunang Ionia sa mga makabagong lalawigan Manisa at wala sa baybaying İzmir ng Turkiya. Wikang Anatolian ang sinasambit na wika ng mamamayan nito, isang wikang kilala bilang Lydian.
Nasasakop ng Kaharian ng Lydia ang lahat ng nasa kanlurang Anatolia. Nang lumaon, naging pangalan ng isang lalawigang Romano ang Lydia. Nalikha sa Lydia ang mga piseta o kuwaltang bilog at yari sa metal noong mga 660 BC. Pinaniniwalaan na ang mga Lidyano (mga Lydian) ang umimbento ng ganitong uri ng mga salapi.
Bilang isang sinaunang bansa sa Asya Minor, mayaman sa mga mineral ang Lydia, partikular na sa mga gintong nagmumula sa Ilog Pactolus. Sentro ang kaharian ng kalakalan sa pagitan ng Gresya at Mesopotamya. Ulung-lungsod nito ang Sardis, isang lungsod na may malaking impluwensiya sa rehiyon.
Si Haring Croesus ang huling hari ng Lydia, bago sakupin ang lungsod ng mga Persa (Persian) noong 546 BC.
Mary MacKillop
thumb|right|Si Santa Mary MacKillop, kuha noong 1869.
Asetanilido
Epekto
Ang asetanilido ay mainam sa larangan ng panggagamot. Subalit isa itong gamot na hindi dapat na ilagay pambahay na taguan ng mga gamot. Sapagkat ito ay maaaring makapagdulot ng kahirapan sa paghinga kahit na bahagya lamang ang dami na ginamit. Kaya't ang pasyente ay dapat na pahigain at maaaring pasukahin ang pasyente sa pamamagitan ng pagbibigay ng isang kutsarita ng mustasa na hinalo sa baso na may lamang kalahating dami ng tubig. Pagkaraan ay dapat na painumin ang pasyente ng maiinit na mga inumin at ang pasyente ay pinananatiling may mainit na temperatura sa pamamagitan ng mga boteng may lamang mainit na tubig (ngunit dapat na iwasan ang pagkapaso ng pasyente). Kaagad na dapat na masuri ng duktor ang pasyente. Ang asetanilido ay dapat na iwasan ng mga pasyenteng may sakit sa puso, o dapat lamang gumamit nito kapag inireseta at may paggabay ng manggagamot.
Mary MacKillop
Si Mary MacKillop (15 Enero 1842–8 Agosto 1909), kilala rin bilang Santa Maria ng Krus, ay isang Australyanang Romano Katolikong madre na kasama ni Padre Julian Tenison Woods ay nagtatag ng Mga Kapatid na Babae ni San Jose ng Banal na Puso at isang bilang ng mga paaralan at mga institusyong pangkabutihan ng tao sa kahabaan ng Australasya na may pagbibigay ng diin sa edukasyon ng mga mahihirap, partikular na sa mga pook na nasa labas ng mga lungsod. Magmula noong kanyang kamatayan, nakabighani siya ng benerasyon sa Australya at sa labas ng bansang ito. Si MacKillop ang tanging Australyanong nakanonisa.
Noong 17 Hulyo 2008, nagdasal si Papa Benedicto XVI sa kanyang libingan nang dumalaw sa Sydney para sa Araw ng Kabataan ng Daigdig ng 2008. Noong 19 Disyembre 2009, pinayagan ni Papa Benedicto XVI ang pagkilala ng Simbahang Romano Katoliko sa pangalawang himalang ikinakabit sa pamamagitan ni Mary MacKillop. Nakanonisa siya noong 17 Oktubre 2010 sa Lungsod ng Batikano,  na naging sanhi ng kanyang pagiging unang kinikilalang santong Australyano.
Golpo ng Moro
Ang Golpo ng Moro ay ang pinakamalaking golpo sa Pilipinas. Matatagpuan ito sa baybayin ng Mindanao, at bahagi ito ng Dagat Celebes. Isa ang golpo sa mga palaisdaan ng tuna sa bansa.
Apat na Tigre ng Asya
Ang Apat na Tigreng Asyano o mga Dragong Asyano ay isang terminong ginagamit bilang reperensiya sa mataas na mga maunlad na ekonomiya ng Hong Kong, Timog Korea, Singapore at Taiwan. Ang mga bansang ito ay kilala sa pagpapanatili ng natatanging mataas na rate ng paglago sa ekonomiya(na higit sa 7 porsiyente kada taon) at isang mabilis na industriyalisasyon sa pagitan ng maagang 1960 at mga 1990. Sa ika-21 siglo, ang lahat ng apat na bansang ito ay umunlad sa nangunguna at may mataas sahod na mga ekonomiya na nageespesyalisa sa mga area ng kompetitibong kalamangan. Halimbawa, ang Hong Kong at Singapore ang naging nangungunang internasyonal na mga sentrong pinansiyal samantalang ang Timog Korea at Taiwan ang mga pinuno sa mundo sa teknolohiya ng impormasyon.
Golpo ng Moro
Heograpiya
Matatagpuan ang golpo sa pagitan ng at pinapalibutan ng pangunahing bahagi ng Mindanao sa silangan, at ng Tangway ng Zamboanga ng Mindanao sa kanluran. Papunta sa golpo ang pangunahing daluyan ng tangway.
Ang Look ng Sibuguey at Look ng Illana ay mga pangunahing look nito.
Ang Lungsod ng Zamboanga, na isang pandaigdigang pantalan, ay hinahangganan ng golpo at ng Dagat Celebes sa silangan. Isa pang pangunahing pantalan sa rehiyon ang Lungsod ng Cotabato, na nasa silangang baybayin ng golpo.
Mga lindol
Ang Golpo ng Moro ay isa ring lugar ng mahalagang tektonikang aktibidad na may ilang mga sonang palya sa rehiyon na kayang makalikha ng mga pangunahing lindol at nakakapinsalang lokal na tsunami, tulad ng nakamiminsalang lindol sa Golpo ng Moro noong 1976 na ikinamatay ng higit sa 5,000 katao at nag-iwan sa higit sa 90,000 katao na walang tirahan nang tumama ito sa kanlurang baybayin ng Mindanao.
Bring a Torch, Jeanette Isabella
Liriko
Bring a torch, Jeannette, Isabella
Bring a torch, come swiftly and run
Christ is born, tell the folk of the village,
Jesus is sleeping in His cradle
Ah, ah, beautiful is the Mother;
Ah, ah, beautiful is her Son.
Hasten now, good folk of the village
You will find him asleep in the manger
Quietly come and whisper softly
Hush, hush, peacefully now He slumbers
Hush, hush, peacefully now He sleeps.
Gran Indonesia
right|thumb|300px|Mapa ng Gran Indonesia, kabilang ang [[Indonesia, Malaysia, Brunei, Singapore, at Silangang Timor]] Ang Gran Indonesia (o Dakilang Indonesia), o sa wikang Malay, Indonesia Raya or Melayu Raya, ay isang konseptong pampolitika na may layuning pagsamahin ang mga taong Malay sa pamamagitan ng pagkakaisa ng Malayang Britaniko (British Malaya) at ng Silangang Indiyas ng Olanda (Dutch East Indies). . Sinuportahan ito ng mga mag-aaral at mga nagtapos sa Dalubhasaang Pansanay ng Sultan Idris para sa mga Gurong Malay noong huling bahagi ng dekada 1920, at ng mga indibidwal mula sa Sumatra at Haba kasama sina Muh, Yamin at Sukarno noong dekada 1950.
Wikang Eslobeno
Ang wikang Eslobeno o Slovene ay isang pamilyang wikang Timog Slabiko. Ito ay sinasalita ng mahigit 2.5 milyong tao sa buong mundo, ang karamihan ng mananalita nito ay sa Eslobenya. Ito ay unang wika ng taong Eslobeno at ito ay isa sa 24 opisyal at ginagawang wika sa Unyong Europeo.
Sergio Osmeña, Jr.
Si Sergio Osmeña Jr. (4 Disyembre 1916 – 26 Marso 1984) ay isang politiko sa Pilipinas.
Joseph Fourier
Si Jean Baptiste Joseph Fourier (21 Marso 1768 – 16 Mayo 1830) ay isang matematikong Pranses at pisiko na nakilala sa kanyang kusang imbestigasyon sa seryeng Fourier at kanilang paglalapat sa mga suliranin ng daloy ng init.
Pagbilang ng Omer
Ang Pagbilang ng Omer (ספירת העומר, Sefirat ha’Omer) ay ang pasalita na pagbilang ng bawat isa sa mga apatnapu't siyam na araw sa pagitan ng mga banal sa araw sa Hudaismo ng Pesaḥ at ng Shavu’ot.
Tingnan din
Kaurian:Mga banal na araw sa Hudaismo
Vejano
Ang Vejano ay isang komuna (munispalidad) sa lalawigan ng Viterbo, rehiyon ng Lazio, sa gitnang Italya, na matatagpuan mga 60 km hilagang-kanluran ng Roma at mga 40 km timog ng Viterbo sa ilog Mignone. Dati itong kilala bilang Tuscia. Ito ay isang agrikultural na nayon sa taas na humigit-kumulang 400 metro, na matatagpuan sa pagitan ng mga burol ng Tolfa at Cimini. Ang pangunahing tanawin ng nayon ay La Rocca, isang kahanga-hangang kastilyo, na hinukay sa batong toba, na may tatsulok na hugis at portipikadong na pader. Orihinal na tinawag na Viano, pinalitan nito ang pangalan nito sa Vejano noong 1872.
Ang pangalan ay posibleng nagmula sa Veio, ang lungsod ng mga Etrusko sa hilaga lamang ng Roma na natalo ng mga Romano noong 396 BK. Ito ay pinaniniwalaan na pinaninirahan ng mga Etrusko, bagaman walang malinaw na katibayan ng katotohanang ito. Sa panahong Augusto, naging mahalagang sentro ang Vejano dahil matatagpuan ito sa ruta ng Via Clodia.
Kakambal na bayan
Ang Vejano ay kakambal sa:
Unibersidad ng Yaoundé I
Ito ay nahahati sa tatlong mga fakultad: Ang institusyon ay nakakalat sa ilang mga lokasyon, ang pangunahin ay ang kampus ng Ngoa-Ekelle.
Dakota Fanning
Si Hannah Dakota Fanning (ipinanganak Pebrero 23, 1994) ay isang Amerikanong aktres at modelo.
Coventry Carol
Liriko
Lullay, Thou little tiny Child,
Bye-bye, lulloo, lullay.
O sisters, too, how may we do
This poor Youngling for whom we sing,
Herod the king in his raging
Charged he hath this day
His men of might, in his own sight,
All children young to slay.
Then woe is me, poor Child for Thee,
And ever morn and day,
For Thy parting nor say nor sing,
By-bye, lulloo, llullay.
Tricia Woodgett
Si Tricia Woodgett (ipinanganak noong Marso 24, 1975) ay isang Amerikanong producer, direktor, tagapamahagi ng pelikula at screen writer. Ang kanyang unang tampok na pelikula, ang Circles, ay tinanggap sa Pan African Film Festival noong taong 2013.
Maagang buhay
Si Woodgett ay ipinanganak sa Ft. McClellan, Anniston, Alabama kay Debra Taylor at Lee Taylor. Siya ay nanirahan sa Wichita, Kansas at Oklahoma City, Oklahoma bago lumipat sa Texas noong 1985. Nagtapos siya sa LV Bernker High School sa Richardson, Texas noong 1993 at nakuha ang kanyang MBA sa Finance mula sa Dallas Baptist University noong 2010.
Mayroon siyang isang kapatid na lalaki at tatlong kapatid na babae.
Karera
Naging interesado si Woodgett sa paggawa ng pelikula habang nagpapatakbo ng isang matagumpay na kumpanya ng paglalathala ng libro nang maramdaman niya na ang isa sa mga libro ay kailangang gawan ng isang tampok na pelikula.
Personal na buhay
Si Woodgett ay naninirahan sa Dallas, Texas. Mayroon siyang isang anak na lalaki at isang anak na babae.
Mga parangal, nominasyon, parangal
Noong 2014, ang maikling pelikula ni Woodgett na Nothing at All ay isa sa nangungunang 20 pagpipilian ng Louisiana Film Prize Film Festival
Ambrosio Padilla
Kaurian:Mga politiko ng Pilipinas Kaurian:Mga basketbolistang Pilipino
Pagoda sa Wawa
Ang Pagoda sa Wawa, na nakikilala rin bilang Kapistahan ng Pagoda sa Bocaue (Ingles: Bocaue Pagoda Festival) ay isang pagdiriwang na idinaraos sa bayan ng Bocaue, Bulacan sa pulo ng Luzon sa Pilipinas tuwing unang Linggo ng Hulyo. Ipinagdiriwang sa pistang ito ang pagkakatuklas ng mahimalang krus na nakalutang sa Ilog ng Bocaue 200 mga taon na ang nakalilipas.
Pagdaraos ng kapistahan
Sa araw ng Pagoda sa Wawa, isang kopya ng krus na pinagpakuan ni Hesukristo ang ipinuprusisyon habang nakasakay sa isang pagodang pinalamutian at ginagabayan ng mga bangkang makukulay. Pinaparangalan ng prusisyon at ng nobena ang Banal na Krus ng Bocaue, Bulacan na mas nakikilala bilang Krus ng Wawa.
Alamat ng Pagoda sa Wawa
Ayon sa alamat ng Pagoda sa Wawa, isang tao ang nakabingwit at nakapagligtas ng Krus ng Wawa magmula sa ilog ng Bocaue dalawampung taon na ang nakakaraan.
Trahedya
Noong Hulyo 2, 1993, habang ipinagdiriwang sa Ilog ng Bocaue ang Kapistahan ng Krus ng Wawa, naganap ang isang sakuna, kung saan naging labis ang lulang tao ng pagoda kung kaya't nang lumubog ang pagoda ay maraming taong nalunod. Sa ngayon, kapag ipinagdiriwang ang Pagoda sa Wawa, inaalala rin ng mga deboto ang mga namatay noong 1993.
Unibersidad ng Yaoundé II
Ang Unibersidad ng Yaoundé II (Pranses: Université de Yaoundé II; Ingles: University of Yaoundé II) ay isang pampublikong unibersidad sa Cameroon, na matatagpuan sa kabisera ng Yaoundé. Ito ay nabuo noong 1993 kaalinsunod ng isang repormang pang-unibersidad na kung saan nahati ang pinakamatandang unibersidad sa banda, ang Unibersidad ng Yaoundé, sa dalawang magkahiwalay na mga entidad: ang Unibersidad ng Yaoundé I at Unibersidad ng Yaoundé II.
Kristie Kenney
thumb|Embahador ng Estados Unidos sa Pilipinas Kristie Kenney Si Kristie Anne Kenney (ipinanganak noong 1955 sa Washington) ang kasalukuyang Embahador sa Pilipinas ng Estados Unidos, at ang unang babae na nahirang sa posisyong iyon. Sinundan niya si Francis J. Ricciardone, Jr., ang ngayo'y Embahador ng U.S. Ambassador sa Ehipto. Mayroon siyang Masters degree sa Latin American Studies mula sa Tulane University at Bachelor's degree sa Political Science mula sa Clemson University.
Karerang pampolitika
Bago ang pagkakahirang bilang Embahador sa Pilipinas, si Kenney ay nagsilbi bilang Embahador ng Us sa Ecuador. Bago pa siya magtrabaho sa Serbisyong Panlabas ng Estados Unidos, nagtrabaho siya bilang United States Senate Page, isang tour guide sa Kapitolyo ng Estados Unidos, intern sa Kapulungan ng mga Kinatawan ng Estados Unidos, at bilang kasaping kawani ng Komite ng Yamang-Tao ng Senado.
Sa Kagawaran ng Estado, naitalaga siya sa ibayong dagat bilang Tagapayo sa Ekonomiya sa Misyon ng Estados Unidos sa Internasyonal na Kapisanan sa Hinebra, Economic Officer sa Embahada ng E.U. sa Arhentina, at Konsulado sa Embahada ng E.U. sa Hamayka. Naitalga rin siyang Director ng Operations Center ng Kagawaran ng Estado, kasapi ng Pambansang Kapulungan sa Seguridad, at Political-Military Officer sa tanggapan ng usaping NATO.
Nanilbihan si Kenney bilang Kalihim ng Estado ng Kagawaran ng Estado bago maging Mataas na Tagapayo sa Katulong na Kalihim ng International Narcotics at Law Enforcement. Nagtrabaho siya sa parehong kalihim ng Estado Madeleine Albright at Colin Powell at nanguna sa pagpapabago ng pamamahala ng Kagawaran ng Estado mula sa pamahalaan ni Clinton patungo sa pamahalaan ni Bush.
Embahador ng E.U. sa Republika ng Pilipinas
Noong 4 Disyembre 2007, ibinigay ni Kristie Kenney ang 7 bangka at dalawang Boston whalers sa Hukbong dagat ng Pilipinas na ginanap sa punong-himpilan sa Roxas Boulevard, Maynila. Nagpahayag siya ng suporta kay Pangulong Gloria Macapagal-Arroyo: "Hindi, hindi namin sinusuportahan ang extra-constitutional na paraan na pagpapalit ng pamahalaan, sa Pilipinas o saan man sa mundo, sa tingin ko nakakabahala kapag nakakakita ka ng tao na ang pag-uugali at mga gawi ay kontra sa alituntunin ng batas at nilalaman ng Saligang-batas; Patuloy ang Washington sa pagiging matibay na kaalyado ni Arroyo, na pangunahing katulong ni Pangulong George W. Bush sa paglaban sa mga terorista sa Timog-Silangang Asya; Nais namin ang pag-unlad ng bansang ito." Noong 5 Disyembre 2007, personal na iginawad ni Embahador Kristie Kenney ang isang internasyunal na parangal kay Gob. Grace Padaca ang prestihiyosong International Women of Courage Award, na naigawad na rin sa Kalihim ng Estado ng Estados Unidos na si Condoleezza Rice. Iginawad ito kay Padaca bilang pagkilala sa kanyang patuloy na pagpapaunlad ng Isabela. Nilagdaan din nina Kenney at Bert Hoffman, direktor ng Bangkong Pandaigdig sa Pilipinas, ang kasunduan tulong para sa $750,000 humigit-kumulang na 32 milyong piso para as Bangsang Moro Mindanao Trust Fund. Nauna na rito inanunsiyo niya ang pagbibigay ng tulong sa Pilipinas para maitaguyod ang pagpaplano ng pamilya sa mga lugar ng trabaho at ang donasyon ng E.U na 38,000 na dolyar para sa pagpapanatili ng Hagdan-hagdang Palayan ng Banawe.
Personal na buhay
Kasal siya sa kasalukuyang Embahador ng Estados Unidos sa Colombia William Brownfield. Marunogn siyang magsalita ng Wikang Kastila at Wikang Pranses. Lumabas na siya sa mga programa ng ABS-CBN tulad ng Wowowee at Umagang Kay Ganda kung saan nanguna siya sa sayaw na Boom Tarat Tarat at Papaya ayon sa pagkakabanggit.
Pangkat ng Maute
Ang Pangkat ng Maute ([mɐʔutɪ] o [mɐʔute̞]), na kilala rin bilang Islamikong Estado ng Lanao, ay isang radikal at Islamistang pangkat na binubuo ng mga dating gerilya ng Moro Islamic Liberation Front (MILF) at ilang banyagang mandirigma na pinamumunuan ni Abdullah Maute, ang sinasabing tagapagtatag ng isang Dawlah Islamiya, o Islamikong estado na nakabase sa Lanao del Sur, Mindanao, Pilipinas. Naging kilala ang pangkat noong naganap ang isang labanan sa mga tropa ng Hukbong Katihan ng Pilipinas noong Pebrero 2016 na nauwi sa pagbihag ng kanilang punong tanggapan sa bayan ng Butig, Lanao del Sur. May mga ulat na napatay ang kapatid ni Abdullah na si Omar Maute sa nasabing labanan. Mayroon ding mga ulat na salungat, at sinasalaysay na nakatakas siya bago nilusob ang kampo at buhay pa rin. Magmula noon ang pangkat, na tinuring ng isang brigadang komandante ng Hukbong Katihan ng Pilipinas bilang terorista, ay nagsasagawa ng protection racket sa mga malalayong pamayanan ng Butig. Matapos ang pagkamatay ng mga pinuno nito na sina Omar at Abdullah Maute at ang pagkatalo nito sa labanan sa Marawi, tuluyan nang nawala sa pagkairal ang pangkat pang-terorismo na ito.
Puding
thumb|Nilupak Ang puding o pudding ay isang uri ng meryenda o panghimagas, partikular na ang yari sa tinapay. Tinatawag na mahablangka ang puding kapag gawa mula sa mais. Kapag niluto naman mula sa saging, tinatawag itong nilupak. Mayroon ding uri ng sorisong tinatawag na puding. Tinatawag na semolina ang puding na gawa mula sa bigas. Mayroon pa ring puding na gawa mula sa isteyk at atay.
Matamis ang panghimagas o pangminandal na puding at may maraming mga lasa. Pinakakaraniwan ang uring gawa sa tsokolate, ngunit mayroon ding banilya, butterscotch, saging, at pistasyo (pistachio). Subalit karamihan sa mga puding sa ngayon ang gawa mula sa gatas na may asukal, pampalasa, at harina, na nilalagyan din ng itlog.
Bambang ng Marianas
Ang Bambang ng Marianas (o Mariana) ay pinakamalalim na submarinong bambang, at ang pinakamalalim na lokasyon sa crust ng Daigdig. Matatagpuan ito sa sahig ng kanlurang Hilagang Karagatang Pasipiko, sa silangan ng Mga Pulo ng Marianas sa 11.35°N, 142.2°W, na malapit sa Guam.
Boku wo Tsutsumu Tsuki no Hikari
Ang Boku wo Tsutsumu Tsuki no Hikari (ボクを包む月の光) ay isang patuloy na seryeng mangang science fiction ni Saki Hiwatari. Ito ay ipinalabas ng Hakusensha sa buwanang magasin na Bessatsu Hana to Yume at kinokolekta sa pitong bolyum ng tankōbon ng Marso 2009.
Courteney Cox
Si Courteney Cox ay isang Amerikanang artista at asawa ni David Arquette. Ginampanan niya ang papel na Monica Geller sa Friends, isang palabas sa telebisyon sa Estados Unidos.
Energetic (awit)
Ang "Energetic" ay isang awit na pangsayaw na inawit ni BoA. Iyon ang unang sinsilyo na inilabas ng BoA: Deluxe noong Enero 2010 kasabay ng mga remix CD. Nasa puwesto #48 ang naturang awit sa Billboard Hot Dance Club Songs.
Music video
Ang bideyong musika para sa "Energetic" ay kinunan sa pagitan ng Hunyo 3, 2009 at Hunyo 5, 2009. Kasama ni BoA ang mga sumasayaw na nasa isang club, at naging sentro ng club. Ang "Energetic" ang naging unang music video na nasa opisyal na YouTube channel ni BoA kasama ang "I Did It For Love" noong Nobyembre 25, 2009.
Sanggunian
Kaurian:Mga awit ni BoA